b'\n_START_ARTICLE_\nSaliamono kakadu\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas 34 cm ilgio, svoris \xe2\x80\x93 iki 60 g. Plunksn\xc5\xb3 danga ir kuodas baltos spalvos. Sparn\xc5\xb3 vidin\xc4\x97 pus\xc4\x97 ir uodega su citrinos spalvos atspalviu. Plunksnos prie pagrindo rausvos. Aplink akis esanti sritis plati, melsvos spalvos. Snapas \xc5\xa1viesiai pilkas. Patin\xc5\xb3 rainel\xc4\x97 juoda, pateli\xc5\xb3 \xe2\x80\x93 raudonai ruda.\n_START_SECTION_\nPaplitimas\n_START_PARAGRAPH_\nEndemin\xc4\x97 r\xc5\xab\xc5\xa1is. Paplitusi Saliamono salose\n_START_SECTION_\nGyvenimo b\xc5\xabdas\n_START_PARAGRAPH_\nGyvena tropiniuose mi\xc5\xa1kuose su ve\xc5\xa1liu pomi\xc5\xa1kiu. Minta \xc4\xafvairi\xc5\xb3 augal\xc5\xb3 vaisiais, s\xc4\x97klomis, taip pat smulkiais vabzd\xc5\xbeiais. D\xc4\x97tyje 1-3 kiau\xc5\xa1iniai. Peri pakaitomis abu t\xc4\x97vai: dien\xc4\x85 \xe2\x80\x93 patinas, nakt\xc4\xaf \xe2\x80\x93 patel\xc4\x97. Jaunikliai i\xc5\xa1sirita po 25 dien\xc5\xb3. Po dviej\xc5\xb3 m\xc4\x97nesi\xc5\xb3 jie palieka lizd\xc4\x85.'